I Metal Gear Solid V: The Phantom Pain kommer Skull Face i fokus som den sentrale antagonisten for mesteparten av spillet. Han bruker Huey sin ekspertise for å bygge den mest avanserte Metal Gear-maskinen noensinne, ved navn Sahelanthropus. Deretter allierer han seg med en ung Psycho Mantis for å kunne styre Sahelanthropus uten en AI. Han har også en gruppe supersoldater ved sin side kjent som Parasite-enheten, i tillegg til en gjenoppliva Oberst Volgin. Planen hans er å hindre Cipher sin totale maktsentralisering ved å utslette det engelske språket, for så å gjenopprette den kalde krigen ved å masseprodusere atomvåpen. Nøkkelen til denne planen er en gruppe parasitter som dreper folk basert på språket de prater. Hele planen hans går i flammer når Mantis hopper av til Eli (en ung Liquid Snake) og Sahelanthropus blir ødelagt av Diamond Dogs. Deretter blir han torturert til døde av Big Boss, Kazuhira Miller og Huey. Etter hans død, blir det avslørt at han brukte parasitter avlet fra likene til Cobra-enheten for å holde seg selv i live til tross for de store brannskadene. I tillegg lærer vi at han jobbet for Zero så tidlig som under hendelsene til Metal Gear Solid 3: Snake Eater. Etter rulleteksten finner man ut at Skull Face gjorde Zero om til grønnsaken han er i Metal Gear Solid 4: Guns of the Patriots.